**Zmluva o poskytovaní služieb č. XXXXXXXXX**

uzatvorená v zmysle §269 ods. 2 a nasl. zákona č. 513/1991 Zb. Obchodný zákonník v platnom znení (ďalej aj ako „zmluva“)

**Článok I.**

**Zmluvné strany**

* 1. Objednávateľ

Názov: Obec Hviezdoslavov

Sídlo: Hviezdoslavov č. 8, 930 41

zastúpená: Marek Lackovič, starosta obce

IČO: 00305456

DIČ: 2021151781

Telefón: 0910 559 993

Email: starosta@hviezdoslavov.sk

číslo účtu: SK61 0200 0000 0000 1932 2122

* 1. Dodávateľ

Názov:

Sídlo:

zastúpená:

IČO:

DIČ:

IČ DPH:

Telefón:

Email:

číslo účtu:

(ďalej aj „zmluvné strany“)

**Článok II.**

**Predmet zmluvy**

* 1. Objednávateľ a Dodávateľ uzatvorili v zmysle § 269 a nasl. zákona č. 513/1991 Zb. Obchodný zákonník v platnom znení (ďalej aj „Obchodná zákonník“) a podľa § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v nadväznosti na zákon č. 210/2018 Z. z. ktorým sa mení a dopĺňa zákon č. 245/2008 Z. u. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) túto zmluvu o poskytovaní služieb. Poskytovaním služieb v zmysle tejto zmluvy sa rozumie poskytovanie služieb hromadného stravovania pre školské zariadenia.
  2. Dodávateľ stravy, ktorý bol vybraný v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov sa zaväzuje pripravovať desiatu, olovrant, hlavné jedlo – obed a nápoje pre školské stravovanie detí Materskej školy Hviezdoslavov podľa platných bezpečnostných a hygienických noriem, odporúčaných výživových dávok, materiálno-spotrebných noriem a receptúr pre školské stravovanie vydaných ministerstvom školstva vrátane zásad na zostavovanie jedálnych lístkov v zariadení školského stravovania (<https://www.minedu.sk/8009-sk/skolske-stravovanie/>) a školského zákona.

**Článok III.**

**Technická špecifikácia zmluvy**

* 1. Dodávateľ stravy sa zaväzuje dodať pripravenú stravu vlastnými prostriedkami na dohodnuté odberné miesto, ktorým je:

Materská škola Hviezdoslavov

Hviezdoslavov 51

93041 Hviezdoslavov

a to:

**desiata  v čase medzi 08:00 h – 08:30 h**

**obed v čase medzi 10:45 h – 11:15 h**

**olovrant v čase medzi 14:00 h – 14:30 h**

príslušného dňa, pre ktorý je strava určená. Strava bude dodávaná v hygienicky nezávadných termoskách (varniciach), ktoré sú vo vlastníctve Dodávateľa. Dodávateľ zároveň po dodaní stravy prevezme prázdne termosky z predošlého dňa.

* 1. Dodávateľ sa zaväzuje zostaviť týždenný jedálny lístok a oboznámiť s ním odberateľa najneskôr do tretieho dňa týždňa, ktorý predchádza týždňu, pre ktorý je tento týždenný jedálny lístok určený.
  2. Dodávateľ sa taktiež zaväzuje prevziať a zlikvidovať prípadné odpadky zo stravy, ktoré prevezme spolu s prázdnymi termoskami z predošlého dňa.
  3. Odberateľ sa zaväzuje objednať telefonicky na telefónnom čísle XXXXXXXXX požadované množstvo stravy deň vopred do 14:00 h.
  4. Odberateľ sa zaväzuje prevziať dodanú stravu na dohodnutom odbernom mieste uvedenom v bode 3.1 tohto Článku a zároveň viesť evidenciu prevzatých jedál.
  5. Nedodržanie ustanovení podľa bodov 3.1 až 3.3 bude zo strany Objednávateľa považované za podstatné porušenie Zmluvy.

**Článok IV.**

**Cena a platobné podmienky**

* 1. Celková cena predmetu zmluvy bez DPH: XXXXXX EUR
  2. Celková cena podľa bodu 4.1 tejto zmluvy bola stanovená na základe výsledkov verejného obstarávania nasledovne:

|  |  |  |  |  |
| --- | --- | --- | --- | --- |
| MŠ denné | Desiata | Obed | Olovrant |  |
| Náklady na nákup potravín v EUR bez DPH\* |  |  |  |  |
| Režijné náklady v EUR bez DPH\*\* |  |  |  |  |
| Spolu za žiaka a stravnú jednotku v EUR bez DPH\*\*\* |  |  |  |  |
| Spolu za žiaka v EUR bez DPH\*\*\*\* |  | | |  |
| Počet žiakov | 154,00 | | |  |
| Počet pracovných dní | 435,00 | | |  |
| Spolu v EUR bez DPH\*\*\*\*\* |  | | |  |
|  |  |  |  |  |

* 1. V cene sú zahrnuté všetky súvisiace náklady dodávateľa spojené s prípravou, balením a dovozom stravy a ostatných súvisiacich činností dohodnutých v tejto zmluve.
  2. Dodávateľ je oprávnený vystaviť faktúru po odsúhlasení množstva odobraných stravných jednotiek za daný mesiac objednávateľom. Prílohou faktúry za príslušné fakturačné obdobie (mesiac) bude dodací list. Objednávateľ potvrdí vecnú správnosť faktúr do 7 dní od doručenia faktúr. Splatnosť faktúry je 21 dní od doručenia faktúry Objednávateľovi. Faktúra musí obsahovať všetky náležitosti v súlade so zákonom č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať všetky náležitosti podľa zákona č. 222/2004 Z. z. o dani z pridanej hodnoty Objednávateľ ju vráti zhotoviteľovi na zmenu, doplnenie alebo opravu. Do doby doručenia opravenej, zmenenej alebo doplnenej faktúry lehota splatnosti faktúry neplynie. Nová lehota splatnosti začína plynúť od doručenia opravenej, zmenenej alebo doplnenej faktúry.
  3. Za uhradenie faktúry Objednávateľom sa považuje deň, v ktorom bude fakturovaná suma odpísaná z účtu Objednávateľa. V prípade, že splatnosť faktúry pripadne na deň pracovného voľna a/alebo pracovného pokoja, bude sa za deň splatnosti považovať najbližší pracovný deň.
  4. Dodávateľ sa zaväzuje, že nedôjde k navýšeniu ceny a zníženiu gramáže dodávaných obedových balíčkov počas celého obdobia trvania tejto zmluvy.

**Článok V.**

**Doba trvania zmluvy a spôsob ukončenia zmluvy**

* 1. Táto zmluva sa uzatvára na dobu určitú, a to do 31.8.2023 odo dňa nadobudnutia účinnosti tejto zmluvy alebo do vyčerpania celkového maximálneho finančného limitu, ktorý je pre predmet tejto zmluvy stanovený na XXXXXX EUR bez DPH, v závislosti od toho, čo uplynie skôr.
  2. Zmluvu je možné ukončiť na základe vzájomnej dohody zmluvných strán alebo jednostranným vypovedaním zmluvy ktoroukoľvek zmluvnou stranou. Zmluvné strany môžu túto zmluvu vypovedať bez udania dôvodu. Výpoveď musí mať písomnú formu. Výpovedná lehota sú dva kalendárne mesiace a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená druhej zmluvnej strane. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
  3. Objednávateľ si vyhradzuje právo odstúpenia od zmluvy aj bez predchádzajúcej písomnej výzvy, ak Dodávateľ podstatným spôsobom poruší túto zmluvu. Odstúpenie musí mať písomnú formu a musí byť doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty ,,adresát neznámy“ alebo ,,adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
  4. Vypovedanie tejto zmluvy neovplyvňuje splnenie záväzkov oboch zmluvných strán, vyplývajúcich zo záväzných objednávok, uzavretých na základe tejto zmluvy.

**Článok VI.**

**Záverečné ustanovenia**

* 1. Ak sa uchádzač, ktorý v čase podpisu zmluvy nebol platcom DPH v priebehu plnenia tejto zmluvy ním stane, nemá nárok na zvýšenie ceny o DPH.
  2. Právne vzťahy neupravené touto zmluvou sa riadia príslušnými ustanoveniami Obchodného zákonníka v platnom znení a ostatnými všeobecne záväznými platnými právnymi predpismi Slovenskej republiky.
  3. Túto zmluvu je možné meniť a/alebo dopĺňať formou písomných vzostupne číslovaných dodatkov), podpísaných oprávnenými zástupcami oboch zmluvných strán. Prípadné zmeny a doplnky budú neoddeliteľnou súčasťou tejto zmluvy.
  4. Obidve zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy druhej strane.
  5. Zmluvné strany prehlasujú, že ustanovenia tejto zmluvy sú obojstranne formulované jasne a zrozumiteľne, čo potvrdzujú svojimi podpismi.
  6. Zmluvné strany prehlasujú, že zmluve porozumeli, s jej obsahom súhlasia.
  7. Táto zmluva je vyhotovená v štyroch vyhotoveniach, z ktorých Objednávateľ aj Dodávateľ obdrží po jej podpise rovnako dve vyhotovenia.
  8. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni zverejnenia zmluvy v centrálnom registri zmlúv.

Vo Hviezdoslavove, dňa: V XXXXXXXXXXXXXXXX, dňa:

**Podpisová strana**

Za Objednávateľa: Za Dodávateľa:

.................................................. ...............................................

Marek Lackovič XXXXXXXXXXXX

starosta obce XXXXXXXXXXXX